P R O I E C T D E H O T Ă R Â R E

Privind vânzarea prin licitație publică a parcelei de teren situate în Dej, str. Traian, nr.26, în suprafață de 132 mp

Primarul municipiului Dej, judeţul Cluj

 Având în vedere Raportul nr. …………….al Compartimentului Patrimoniu prin care se propune spre aprobare vânzarea prin licitaţie publică a parcelei de teren situata în mun. Dej, str. Traian, nr.26, în suprafaţă de 132 mp, înscrisa în CF Dej nr. 62451 avand categoria de folosinţă „curți-construcții+arabil”, proprietar Municipiului Dej, evaluată la valoarea de piață de 5970 lei, Caietul de sarcini si Instructiunile pentru ofertanti.

În temeiul prevederilor art. 36 alin. (2) litera c), alin. (5), lit. b) art. 45, alin. (3) şi art. 123 alin. (2) din Legea nr. 215/2001 privind administraţia publică locală, republicată, propune spre aprobare Consiliului Local următorul proiect de hotărâre;

PROPUNE

Art. 1 Se aprobă vanzarea prin licitatie publica, conform documentaţiei tehnice întocmită de **Radu Toderean ,** a raportului de evaluare întocmit de evaluator autorizat ANEVAR - Ciungan Paul Cosmin, si a procesului verbal al Comisiei de negociere, a parcelei de teren în suprafaţă de 132 mp, înscrisa în CF Dej nr.62451, având categoria de folosinţă „curți-construcții+arabil”, proprietar Municipiului Dej, evaluată la valoarea de piață de 5970 lei;

Art. 2 Se aprobă raportul de evaluare întocmit de către evaluator autorizat ANEVAR - Ciungan Paul Cosmin.

 Art. 3. Preţul de pornire la licitaţie al parcelei în suprafaţă de 132 mp, va fi de 5970 lei , pret stabilit in urma negocierii, având la baza Raportul de evaluare.

Art.4 Se aprobă caietul de sarcini al licitației publice conform Anexa1 si Instructiunile pentru ofertanti conform Anexa 2, ce fac parte integrantă din prezenta hotărâre.

Art.5 Preţul de vânzare adjudecat, va fi achitat în termen de maxim 3 luni de la data adjudecării licitaţiei publice . În cazul neachitării în termenul stabilit, prezenta hotărâre este nulă de drept.

Art. 6 Taxele ocazionate de încheierea contractului de vânzare-cumpărare în formă autentică vor fi suportate de către cumpărător.

Art. 7 Cu ducerea la îndeplinire a hotărârii ce urmează a fi aprobată se încredințează Primarul municipiului Dej prin Compartimentul Patrimoniu, Serviciul de Urbanism si Amenajarea Teritoriului şi Serviciul Taxe şi impozite din cadrul Direcţiei Economice a Primăriei municipiului Dej.

Art.8 Prezenta hotărâre se comunică prin intermediul secretarului, în termenul prevăzut de lege, Primarului Municipiului Dej, Compartimentului Patrimoniu Public si Privat, Serviciului de Urbanism si Amenajarea Teritoriului, Serviciului Taxe şi impozite din cadrul Direcției Economice a Primăriei municipiului Dej si Instituției Prefectului Județului Cluj .

PRIMAR

 MORAR COSTAN

 AVIZAT

 SECRETAR

 POP CRISTINA